title: 1999 m. rugsėjo 13 d. Tarybos sprendimas dėl Europos Sąjungos Tarybos Generalinio Sekretoriaus pavaduotojo paskyrimo

text:
Svarbus teisinis pranešimas

|

31999D0630

Oficialusis leidinys L 248 , 21/09/1999 p. 0034 - 0034

		Tarybos sprendimas1999 m. rugsėjo 13 d.dėl Europos Sąjungos Tarybos Generalinio Sekretoriaus pavaduotojo paskyrimo(1999/630/EB, EAPB, Euratomas)EUROPOS SĄJUNGOS TARYBA,atsižvelgdama į Europos Bendrijos steigimo sutartį, ypač į jos 207 straipsnio 2 dalį,atsižvelgdama į Europos anglių ir plieno bendrijos steigimo sutartį, ypač į jos 30 straipsnio 2 dalį,atsižvelgdama į Europos atominės energijos bendrijos steigimo sutartį, ypač į jos 121 straipsnio 2 dalį,kadangi turėtų būti paskirtas Europos Sąjungos Tarybos Generalinio Sekretoriaus pavaduotojas,NUSPRENDĖ:1 straipsnisŠiuo sprendimu Europos Sąjungos Tarybos Generalinio Sekretoriaus pavaduotoju penkerių metų kadencijai nuo 1999 m. spalio 18 d. skiriamas p. Pierre De Boissieu.2 straipsnisApie šį sprendimą p. Pierre De Boissieu praneša Tarybos pirmininkas.Jis skelbiamas Europos Bendrijų oficialiajame leidinyje.Priimta Briuselyje, 1999 m. rugsėjo 13 d.Tarybos varduPirmininkasT. Halonen--------------------------------------------------


title: 2012/380/ES: 2011 m. rugsėjo 22 d. Tarybos sprendimas dėl Europos Sąjungos ir Australijos susitarimo dėl oro vežėjų atliekamo keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai pasirašymo Sąjungos vardu

text:
14.7.2012

               LT

               Europos Sąjungos oficialusis leidinys

               L 186/2

         TARYBOS SPRENDIMAS
   2011 m. rugsėjo 22 d.
   dėl Europos Sąjungos ir Australijos susitarimo dėl oro vežėjų atliekamo keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai pasirašymo Sąjungos vardu
   (2012/380/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 82 straipsnio 1 dalies d punktą ir 87 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2010 m. gruodžio 2 d. Taryba priėmė sprendimą, kuriuo įgaliojo Komisiją Sąjungos vardu pradėti derybas su Australija dėl keleivio duomenų įrašo (PNR) duomenų perdavimo ir naudojimo siekiant užkirsti kelią terorizmui ir kitiems sunkiems tarpvalstybiniams nusikaltimams ir su tuo kovoti;

               (2)

               buvo deramasi dėl Europos Sąjungos ir Australijos susitarimo dėl oro vežėjų atliekamo keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai (toliau – Susitarimas). Derybos buvo sėkmingai užbaigtos parafuojant Susitarimą;

               (3)

               Susitarimas turėtų būti pasirašytas su sąlyga, kad jis bus sudarytas vėliau, o prie Susitarimo baigiamojo akto pridedama deklaracija turėtų būti patvirtinta;

               (4)

               Susitarimu užtikrinamos pagrindinės teisės ir laikomasi principų, pripažįstamų visų pirma Europos Sąjungos pagrindinių teisių chartijoje (toliau – Chartija), ypač teisė į privataus ir šeimos gyvenimo gerbimą, pripažįstama Chartijos 7 straipsnyje, teisė į asmens duomenų apsaugą, pripažįstama Chartijos 8 straipsnyje, ir teisė į veiksmingą teisinę gynybą ir teisingą bylos nagrinėjimą, pripažįstama Chartijos 47 straipsnyje. Susitarimas turėtų būti taikomas atsižvelgiant į šias teises ir principus;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Jungtinės Karalystės ir Airijos pozicijos dėl laisvės, saugumo ir teisingumo erdvės 3 straipsnį, tos valstybės narės pranešė apie savo pageidavimą dalyvauti priimant ir taikant šį sprendimą;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą ir Susitarimas jai nėra privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos Sąjungos ir Australijos susitarimą dėl oro vežėjų atliekamo keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai (toliau – Susitarimas) su sąlyga, kad minėtas Susitarimas bus sudarytas (1).
   2 straipsnis
   Sąjungos vardu patvirtinama prie Susitarimo baigiamojo akto pridedama deklaracija.
   3 straipsnis
   Tarybos pirmininkas įgaliojamas paskirti asmenis, įgaliotus Sąjungos vardu pasirašyti Susitarimą.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. rugsėjo 22 d.

            Tarybos vardu

            Pirmininkas

         J. MILLER

      (1)  Susitarimo tekstas bus paskelbtas kartu su sprendimu dėl jo sudarymo.


title: 2006/527/EB: 2006 m. liepos 27 d.  Komisijos sprendimas dėl maisto saugos, gyvūnų sveikatos ir gerovės bei zootechnikos tyrimų, poveikio nustatymo ir vertinimo finansavimo

text:
29.7.2006

               LT

               Europos Sąjungos oficialusis leidinys

               L 208/37

         KOMISIJOS SPRENDIMAS
   2006 m. liepos 27 d.
   dėl maisto saugos, gyvūnų sveikatos ir gerovės bei zootechnikos tyrimų, poveikio nustatymo ir vertinimo finansavimo
   (2006/527/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:

               (1)

               Pagal Sprendimą 90/424/EEB Bendrija turi taikyti arba padėti valstybėms narėms taikyti technines ir mokslines priemones, būtinas Bendrijos veterinarijos teisės aktų tobulinimui bei veterinarinio švietimo ir mokymo plėtrai.

               (2)

               Europos Komisijos išlaidų reikalaujančių programų tyrimai, poveikio nustatymas bei sistemingi ir laiku atliekami vertinimai yra neabejotinas Europos Komisijos prioritetas, nes taip atsiskaitoma už skirtų lėšų valdymą ir skatinama dalijimosi įgyta patirtimi kultūra visoje organizacijoje, ypač kai daugiau dėmesio skiriama į rezultatus orientuotai vadybai.

               (3)

               Siekiant įvykdyti šias užduotis, 2004 m. paskutinį ketvirtį pabaigus atvirą procedūrą, buvo paskelbtas kvietimas teikti paraiškas dėl vertinimo pagrindų sutarties maisto saugos, gyvūnų sveikatos ir gerovės bei zootechnikos politikos srityse.

               (4)

               Pagrindų sutartis buvo sudaryta 2005 m. birželio 18 d. 24 mėn. laikotarpiui. Šia pagrindų sutartimi jau teikiama reikiama informacija, kuri yra Bendrijos sprendimų priėmimo pagrindas.

               (5)

               Visos atskiros užduotys nustatomos konkrečiais susitarimais. Tokius susitarimus pasirašo Komisija ir paskirtas rangovas taip, kaip nurodyta pagrindų sutartyje.

               (6)

               Šiame sprendime numatyta priemonė atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   Vienintelis straipsnis
   Šio sprendimo priede aprašyti veiksmai yra patvirtinti finansavimui.

      Priimta Briuselyje, 2006 m. liepos 27 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 2006/53/EB (OL L 29, 2006 2 2, p. 37).

      PRIEDAS

         Sritis: Maisto sauga, gyvūnų sveikata ir gerovė bei zootechnika.

         Teisinis pagrindas: Sprendimas 90/424/EEB dėl išlaidų veterinarijos srityje.

         Taikymas:

                  —

                  įvairiems tyrimams ir kitoms paslaugoms, kuriomis padedama kurti ir rengti Komisijos pasiūlymus;

                  —

                     ex ante vertinimams ir (arba) poveikio analizėms;

                  —

                  tarpiniams ir ex-post vertinimams.

            Tyrimai ir kitos paslaugos, kuriomis padedama kurti ir rengti būsimąją ES gyvūnų sveikatos politiką (2007–2013 m.), 2007 m. Komisijos gyvūnų planavimo strategijoje buvo nustatyti kaip prioritetiniai. Dėl šių tyrimų programavimo bus nuspręsta remiantis dabar vykstančio Bendrijos gyvūnų sveikatos politikos vertinimo išvadomis bei rekomendacijomis.

         2006 m. asignavimai: 17 04 02 – Kitos priemonės veterinarijos, gyvūnų gerovės ir visuomenės sveikatos srityje: 900 000 EUR.

         Biudžetas: 900 000 EUR antraisiais pagrindų susitarimo metais.

         Numatytų konkrečių veiksmų skaičius: maždaug 6.
      Visiems veiksmams taikomos bendrosios viešųjų pirkimų taisyklės: in casu naudojimasis galiojančiu pagrindų susitarimu.


title: 1976 m. balandžio 21 d. Komisijos Sprendimas įsteigiantis Atliekų tvarkymo komitetą

text:
Svarbus teisinis pranešimas

|

31976D0431

Oficialusis leidinys L 115 , 01/05/1976 p. 0073 - 0074 specialusis leidimas suomių kalba: skyrius 15 tomas 2 p. 0044  specialusis leidimas graikų k.: skyrius 12 tomas 1 p. 0119  specialusis leidimas švedų kalba: skyrius 15 tomas 2 p. 0044  specialusis leidimas ispanų kalba: skyrius 15 tomas 1 p. 0163  specialusis leidimas portugalų kalba skyrius 15 tomas 1 p. 0163

		Komisijos Sprendimas1976 m. balandžio 21 d.įsteigiantis Atliekų tvarkymo komitetą(76/431/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi Europos Bendrijų aplinkosaugos veiksmų programoje [1] yra pabrėžta Bendrijos politikos pramoninių ir buitinių atliekų tvarkymo klausimais sukūrimo svarba;kadangi gamtinių išteklių apsaugai būtina skirti ypatingą dėmesį, visų pirma stengiantis išvengti atliekų ir ypač imantis priemonių palengvinti atliekų perdirbimą ir pakartotinį naudojimą;kadangi savo 1975 m. kovo 3 d. rezoliucijoje dėl energijos ir aplinkos [2] Taryba pabrėžė atliekų perdirbimo ir pakartotinio naudojimo skatinimo svarbą siekiant taupyti energiją;kadangi Komisijai reikia gauti aukštą atliekų tvarkymo kvalifikaciją turinčių asmenų nuomonę,NUSPRENDĖ:1 straipsnisPrie Komisijos sudaromas Atliekų tvarkymo komitetas (toliau – Komitetas).2 straipsnisKomiteto uždavinys yra savo iniciatyva ar Komisijos prašymu teikti nuomonę visais klausimais, susijusiais su:a) atliekų tvarkymo politikos kūrimu atsižvelgiant į poreikį kuo racionaliau panaudoti gamtinius išteklius bei saugiai ir efektyviai pašalinti atliekas;b) įvairiomis techninėmis, ekonominėmis, administracinėmis ir teisinėmis priemonėmis, kurios neleistų rastis atliekoms ar užtikrintų jų pakartotinį naudojimą, perdirbimą arba pašalinimą;c) atliekų tvarkymo direktyvų įgyvendinimu ir naujų direktyvų pasiūlymų teikimu šioje srityje.3 straipsnis1. Komitetą sudaro 20 narių.2. Vietos Komitete paskirstomos taip:Komisijai dvi vietos;kiekvienai valstybei narei po dvi vietas.4 straipsnisKomiteto narius skiria Komisija. Į valstybėms narėms numatytas vietas Komisija, pasikonsultavusi su atitinkamomis valstybėmis narėmis, skiria narius iš nacionalinių aukščiausio lygio specialistų, turinčių 2 straipsnyje išvardytų sričių kompetenciją.5 straipsnisKomiteto nariai skiriami trejų metų kadencijai. Jie gali būti paskirti kitai kadencijai. Pasibaigus trejų metų laikotarpiui Komiteto nariai savo pareigas eina tol, kol jie pakeičiami arba kol yra paskiriami kitai kadencijai.Nario kadencijos laikas gali baigtis nepraėjus trejiems metams, kai narys atsistatydina ar miršta.Kitas asmuo likusiam tokio nario kadencijos laikui yra skiriamas 4 straipsnyje nurodyta tvarka.Už paslaugas nariams neatlyginama.6 straipsnisKomisija, siekdama informuoti visuomenę, Komiteto narių sąrašą skelbia Europos Bendrijų oficialiajame leidinyje.7 straipsnisKomitetui pirmininkauja Komisijos atstovas.8 straipsnisKomiteto pirmininkas gali kviesti bet kurį atitinkamą kvalifikaciją bet kuriuo svarstomu klausimu turintį asmenį kaip ekspertą dalyvauti Komiteto ar 9 straipsnyje nurodytų darbo grupių diskusijose.Ekspertai dalyvauja diskusijose tik tais klausimais, dėl kurių jie yra pakviesti.9 straipsnisKomitetas gali sudaryti darbo grupes.10 straipsnis1. Komitetas ir darbo grupės šaukiami Komiteto pirmininko ir renkasi Komiteto būstinėje.2. Komiteto ir jo darbo grupių posėdžiuose dalyvauja atitinkamų Komisijos padalinių atstovai.3. Komisija teikia Komitetui ir jo darbo grupėms sekretoriavimo paslaugas.11 straipsnisKomiteto diskusijų metu nebalsuojama.Komisija, norėdama sužinoti Komiteto nuomonę, gali nustatyti laiką, per kurį ta nuomonė turi būti pateikta.12 straipsnisNepažeidžiant Sutarties 214 straipsnio nuostatų, Komiteto pirmininkui pranešus, kad prašoma nuomonė ar iškeltas klausimas yra dėl konfidencialaus dalyko, Komiteto nariai yra įpareigojami neatskleisti informacijos, kurią jie sužinojo dirbdami Komitete ar jo darbo grupėse.Tokiais atvejais posėdžiuose gali dalyvauti tik Komiteto nariai ir atitinkamų Komisijos padalinių atstovai.13 straipsnisŠis sprendimas įsigalioja 1976 m. gegužės 1 d.Priimta Briuselyje, 1976 m. balandžio 21 d.Komisijos varduCarlo Scarascia MugnozzaPirmininko pavaduotojas[1] OL C 112, 1973 12 20, p. 28.[2] OL C 168, 1975 7 25, p. 2.--------------------------------------------------


title: 2004 m. sausio 13 d. Tarybos sprendimas dėl Europos bendrijos ir Kroatijos Respublikos susitarimo pasikeičiant laiškais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, pasirašymo ir laikinojo taikymo

text:
Svarbus teisinis pranešimas

|

32004D0183

Oficialusis leidinys L 057 , 25/02/2004 p. 0019 - 0019

		Tarybos sprendimas2004 m. sausio 13 d.dėl Europos bendrijos ir Kroatijos Respublikos susitarimo pasikeičiant laiškais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, pasirašymo ir laikinojo taikymo(2004/183/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač 71 straipsnio 1 dalį, siejant su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą,kadangi:(1) Komisija vedė derybas dėl Europos bendrijos ir Kroatijos Respublikos susitarimo pasikeičiant laiškais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją,(2) vėliau sudarius Susitarimą, jis turėtų būti pasirašytas,(3) susitarimai turėtų būti parengti Susitarimo laikinajam taikymui nuo 2004 m. sausio 1 d.,NUSPRENDĖ:1 straipsnisTarybos pirmininkas įgaliojamas paskirti asmenį ar asmenis, kuriems suteikiama teisė pasirašyti Europos bendrijos vardu Europos bendrijos ir Kroatijos Respublikos susitarimą pasikeičiant laiškais, susijusį su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, kuris bus sudarytas vėliau,Susitarimo tekstas pridedamas prie šio Sprendimo.2 straipsnis1 straipsnyje nurodytas Susitarimas taikomas laikinuoju pagrindu nuo 2004 m. sausio 1 d.3 straipsnisŠis Sprendimas skelbiamas Europos Sąjungos oficialiajame leidinyje.Priimta Briuselyje, 2004 m. sausio 13 d.Tarybos varduPirmininkasB. Cowen--------------------------------------------------


title: 2006/288/EB: 2006 m. kovo 30 d.  Komisijos sprendimas, kuriuo įsteigiama Europos vertybinių popierių rinkų ekspertų grupė, kuri teiktų teisines ir ekonomines rekomendacijas dėl ES vertybinių popierių direktyvų taikymo

text:
19.4.2006

               LT

               Europos Sąjungos oficialusis leidinys

               L 106/14

      KOMISIJOS SPRENDIMAS

   2006 m. kovo 30 d.
   kuriuo įsteigiama Europos vertybinių popierių rinkų ekspertų grupė, kuri teiktų teisines ir ekonomines rekomendacijas dėl ES vertybinių popierių direktyvų taikymo
   (2006/288/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Visiškai integruotos ir veiksmingos finansų rinkos yra šiuolaikinės ekonomikos veikimo pagrindas. Sukurti finansinių paslaugų bendrąją rinką yra labai svarbi Lisabonos ekonominių reformų proceso dalis ir būtina ES pasaulinio konkurencingumo sąlyga.

               (2)

               Baltojoje knygoje dėl finansinių paslaugų politikos 2005–2010 m. (toliau – Baltoji knyga) (1) pateikiami Europos Komisijos finansinių paslaugų politikos prioritetai iki 2010 m. Vienas iš Komisijos finansinių paslaugų politikos tikslų yra įgyvendinti, skatinti vykdyti ir nuolat vertinti galiojančius teisės aktus ir griežtai taikyti geresnio reguliavimo darbotvarkę būsimų iniciatyvų atžvilgiu.

               (3)

               Baltojoje knygoje nurodomi įvairūs praktiniai veiksmai, kad būtų geriau suvokiamas Bendrijos teisės praktinis taikymas ir užtikrinamas rinkoms būtinas teisinis nuoseklumas laikantis Komisijos geresnio reguliavimo darbotvarkės. Kadangi pirmasis sektorių darnos patikrinimas bus atliekamas vertybinių popierių srityje, buvo nutarta sudaryti vertybinių popierių rinkų specialistų ir ekspertų grupę, kuri padėtų Komisijai analizuoti pagrindines šios srities problemas. Šiuo tikslu būtina išnagrinėti Bendrijos teisės perkėlimą ir taikymą nacionaliniu lygiu, kad būtų geriau suvokiamas Bendrijos teisės praktinis taikymas ir užtikrinamas tarptautinėms investavimo paslaugoms ir vertybinių popierių rinkoms būtinas teisinis nuoseklumas.

               (4)

               Be specialistų rekomendacijų, susijusių su ES vertybinių popierių direktyvų teisiniu vertinimu, Komisijos manymu, svarbu gauti ekspertų grupės analizę dėl ES vertybinių popierių direktyvų ekonominio poveikio, jų praktinio įgyvendinimo ir taikymo valstybėse narėse. Todėl ekspertų grupė taip pat padės Komisijai rengti ataskaitas dėl 2004 m. balandžio 21 d. Europos Parlamento ir Tarybos direktyvos 2004/39/EB dėl finansinių priemonių rinkų, iš dalies keičiančios Tarybos direktyvas 85/611/EEB ir 93/6/EEB ir Europos Parlamento ir Tarybos direktyvą 2000/12/EB ir panaikinančios Tarybos direktyvą 93/22/EEB (2), 2003 m. lapkričio 4 d. Europos Parlamento ir Tarybos direktyvos 2003/71/EB dėl prospekto, kuris turi būti skelbiamas, kai vertybiniai popieriai siūlomi visuomenei ar įtraukiami į prekybos sąrašą, ir iš dalies keičiančios Direktyvą 2001/34/EB (3), 2003 m. sausio 28 d. Europos Parlamento ir Tarybos direktyvos 2003/6/EB dėl prekybos vertybiniais popieriais, pasinaudojant viešai neatskleista informacija, ir manipuliavimo rinka (piktnaudžiavimo rinka) (4) ir 2004 m. gruodžio 15 d. Europos Parlamento ir Tarybos direktyvos 2004/109/EB dėl informacijos apie emitentus, kurių vertybiniais popieriais leista prekiauti reguliuojamoje rinkoje, skaidrumo reikalavimų suderinimo, iš dalies keičiančios Direktyvą 2001/34/EB (5), įvairių nuostatų taikymo. Taip pat Komisijos prašymu ekspertų grupė teiks technines rekomendacijas šiuo metu aktualiais ES vertybinių popierių rinkų klausimais, pvz., susijusiais su kredito reitingų agentūromis ir finansų analitikais.

               (5)

               Ekspertų grupę turi sudaryti asmenys, išmanantys teisę arba turintys tiesioginės jų įgaliojimus atitinkančios komercinės patirties. Turi būti įtraukta nuostata dėl ekspertų arba stebėtojų iš kitų ekspertų grupių arba vartotojų (investuotojų) asociacijų dalyvavimo.

               (6)

               Šiuo sprendimu įgyvendinamas Baltojoje knygoje išdėstytas Komisijos įsipareigojimas sukurti ekspertų grupę; jame apibrėžiama jos sudarymo tvarka ir darbo metodai.

               (7)

               Kadangi ekspertų grupės veikla turėtų būti ribota, ji pradės darbą 2006 m. ir dirbs iki 2009 m. pabaigos, jei Komisija nenutars pratęsti jos įgaliojimų,

         PRIĖMĖ ŠĮ SPRENDIMĄ:
   1 straipsnis
   Komisija įsteigia Europos vertybinių popierių rinkų ekspertų grupę (toliau – grupė).
   2 straipsnis
   Uždavinys
   Grupė:

               —

               teikia rekomendacijas Komisijos ES sistemos teisinio nuoseklumo ir, jei būtina, jos įgyvendinimo nacionalinėje teisėje analizei, atlikdama ES vertybinių popierių direktyvų sektorių darnos patikrinimą, susipažindama su susijusiais teisės aktais, siekdama nustatyti teisės aktų sistemos teisinius neaiškumus, kurie trukdo veikti šioms rinkoms, tų, kuriems skirtas reguliavimas ir tų, kurie naudojasi vertybinių popierių rinkomis, požiūriu,

               —

               teikdama rekomendacijas padeda Komisijai rengti Komisijos ataskaitas dėl Direktyvos 2004/39/EB, Direktyvos 2003/71/EB, Direktyvos 2004/109/EB įvairių nuostatų taikymo ir dėl Direktyvos 2003/6/EB veikimo. Grupės rekomendacijoms taip pat reikės šių direktyvų ekonominio poveikio analizės,

               —

               Komisijos prašymu teikia technines konsultacijas šiuo metu aktualiais ES vertybinių popierių rinkų klausimais, pvz., susijusiais su kredito reitingų agentūromis ir finansų analitikais. Kredito reitingų agentūrų atžvilgiu Komisija ketina ištirti rinkos dalyvių (ypač perkančių kompleksines finansines priemones) nuomonę prašydama grupės rekomendacijų konkrečiais klausimais, susijusiais su kredito reitingų agentūrų darbu. Finansų analitikų atžvilgiu grupės nuomonės gali būti pasiteirauta, ar galiojantys norminiai reikalavimai yra tinkami.

         Grupė reguliariai teikia ataskaitas Komisijai apibendrindama savo analizę ir rekomendacijas. Grupės rekomendacijos neįpareigoja Komisijos ir šios rekomendacijos nepaneigia kitų Komisijos ekspertų grupių rekomendacijų įgaliojimus atitinkančiais susijusiais klausimais. Grupė užtikrins tinkamą darbų koordinavimą su kitomis susijusiomis Komisijos ekspertų grupėmis, siekiant išvengti dvigubo darbo.
   3 straipsnis
   Sudėtis ir narių skyrimas
   1.   Grupę sudaro ne daugiau kaip 20 narių.
   2.   Grupės narius skiria Komisija, remdamasi prašymais, kuriuos, paskelbus konkursą, pateikė praktinės patirties turintys aukštos kvalifikacijos ekspertai, atstovaujantys verslo ir akademinei bendruomenėms bei pilietinei visuomenei, įskaitant vartotojų arba investuotojų atstovus, dirbančius investavimo paslaugų ir vertybinių popierių srityje.
   3.   Komisija įvertina kiekvieno konkurse dalyvaujančio eksperto tinkamumą pagal tokius kriterijus:

               —

               patvirtinta kompetencija ir nesena praktinė patirtis, įskaitant europinę ir tarptautinę patirtį, srityse, susijusiose su investavimo paslaugomis ir vertybiniais popieriais ir (arba) ES vertybinių popierių direktyvų poveikiu šioms sritims,

               —

               kiekvieno eksperto sugebėjimas formuoti verslo ir akademinės bendruomenės bei pilietinės visuomenės požiūrį į klausimus, susijusius su jo įgaliojimais,

               —

               prie prašymo dalyvauti konkurse turi būti pridėti dokumentai, patvirtinantys, kad tas ekspertas atitinka pirmiau minėtus reikalavimus,

               —

               kiekvienas ekspertas turi gerai mokėti kalbą, kuri yra įprasta finansų srityje, kad kalbos mokėjimo lygis leistų jam dalyvauti diskusijose ir rengti ataskaitas ta kalba.

         4.   Atrinkdama ekspertus, Komisija taip pat atsižvelgia į poreikį sutelkti kompetenciją, susijusią su vertybinių popierių srities atitinkamomis funkcijomis ir produktais.
   Be to, Komisija užtikrina, kad grupėje būtų platus geografinis atstovavimas, t. y. būtų ekspertų turinčių tiesioginių žinių apie platų ES rinkų spektrą, įskaitant nacionalines rinkas, kaip įmanoma labiau remdamasi gautais prašymais.
   5.   Taikomos šios nuostatos:

               —

               nariai skiriami kaip individualūs asmenys ir nenumatoma galimybė grupės svarstymuose jų keisti pakaitiniais nariais; jie turi patarti Komisijai neatsižvelgdami į profesinius ryšius ir kitą išorinį poveikį,

               —

               nariai skiriami dvejiems metams, su galimybe pratęsti įgaliojimus,

               —

               tikimasi, kad nariai aktyviai dalyvaus grupės posėdžiuose ir mažiausiai viename iš pogrupių, paminėtų 4 straipsnio 2 dalyje,

               —

               nariai, kurie nebegali veiksmingai dalyvauti grupės svarstymuose, atsistatydina arba nesilaiko šiame straipsnyje arba Europos bendrijos steigimo sutarties 287 straipsnyje numatytų sąlygų, likusiu įgaliojimų laikotarpiu gali būti Komisijos pakeičiami,

               —

               Komisijos paskirtų narių pavardės skelbiamos Vidaus rinkos ir paslaugų GD tinklalapyje. Narių pavardės renkamos, tvarkomos ir skelbiamos laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).

         4 straipsnis
   Darbo tvarka
   1.   Komisija organizuoja grupės posėdžius ir jiems pirmininkauja. Grupė susirenka keturis kartus per metus į plenarinius posėdžius ir kelis kartus į pogrupio (-ių) posėdžius.
   2.   Komisija gali įsteigti vieną ar daugiau pogrupių, kad jis (jie) išnagrinėtų konkrečius klausimus arba apibrėžtų jos kompetenciją; tokiam pogrupiui atlikus savo funkciją, jis išformuojamas.
   3.   Komisija nustato kiekvienų kalendorių metų darbo programą. Programoje turėtų būti nustatytos grupės arba vieno iš pogrupių diskusijų temos ir numatytas ataskaitų projektų aptarimo grupės plenariniame posėdyje tvarkaraštis. Grupės rekomendacijos ir analizė leis Komisijai atlikti reikiamą vertinimą.
   4.   Jei būtų naudinga arba būtina, Komisija gali paprašyti kitų ekspertų arba stebėtojų, turinčių ypatingos kompetencijos darbotvarkės klausimu, dalyvauti grupės arba pogrupių svarstymuose. Ši nuostata gali būti naudojama kviečiant ekspertus iš kitų Komisijos ekspertų grupių arba stebėtoją (-us) iš asociacijų, atstovaujančių vartotojus arba investuotojus.
   5.   Ekspertas arba stebėtojas negali atskleisti informacijos, gautos dalyvaujant grupės arba pogrupio svarstymuose, jei Komisija klasifikuoja šią informaciją kaip slaptą.
   6.   Grupė ir jos pogrupiai paprastai renkasi Komisijos patalpose, laikydamiesi jos nustatytų procedūrų ir tvarkaraščio. Komisija teikia sekretoriato paslaugas.
   7.   Grupė tvirtina savo darbo tvarkos taisykles remdamasi Komisijos pateiktu projektu.
   8.   Komisija skelbia grupės išvadas, ataskaitas ir grupės arba jos pogrupio (-ių) posėdžių santraukas Vidaus rinkos ir paslaugų GD tinklalapyje konkretaus dokumento originalo kalba.
   5 straipsnis
   Susirinkimų išlaidos
   1.   Komisija pagal savo galiojančias nuostatas kompensuoja su grupės veikla susijusias narių kelionės ir pragyvenimo išlaidas. Už vykdomas pareigas atlyginimas nemokamas.
   2.   Posėdžių išlaidos kompensuojamos neviršijant atitinkamam padaliniui pagal metinę išteklių skyrimo procedūrą skirtų asignavimų ribų.
   6 straipsnis
   Įsigaliojimas
   Sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas iki 2009 m. pabaigos, išskyrus atvejį, kai Komisija iki šios datos nutaria pratęsti grupės arba bet kurio iš pogrupių (kurie galėjo būti įsteigti) įgaliojimus.

      Priimta Briuselyje, 2006 m. kovo 30 d.

            Komisijos vardu

         Charlie McCREEVY

            Komisijos narys

      (1)  Baltoji knyga dėl finansinių paslaugų politikos (2005–2010 m.), KOM(2005) 629 galutinis, 2005 m. gruodžio 1 d.

      (2)  OL L 145, 2004 4 30, p. 1.

      (3)  OL L 345, 2003 12 31, p. 64.

      (4)  OL L 96, 2003 4 12, p. 16.

      (5)  OL L 390, 2004 12 31, p. 38.

      (6)  OL L 8, 2001 1 12, p. 1.


title: 2006 m. kovo 9 d.  Tarybos sprendimas 2006/229/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą

text:
18.3.2006

               LT

               Europos Sąjungos oficialusis leidinys

               L 81/46

      TARYBOS SPRENDIMAS 2006/229/TVR
   2006 m. kovo 9 d.
   nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą
   EUROPOS SĄJUNGOS TARYBA,
   atsižvelgdama į 2005 m. vasario 24 d. Tarybos sprendimą 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje (1), ypač į jo 2 straipsnio 4 dalį,
   kadangi:

               (1)

               Sprendime 2005/211/TVR nurodoma, kad to sprendimo 1 straipsnio nuostatos bus taikomos nuo datos, kurią nustatys Taryba, kai tik bus įvykdytos būtinos išankstinės sąlygos, ir kad Taryba gali nuspręsti nustatyti skirtingas datas skirtingoms nuostatoms taikyti. Sprendimo 2005/211/TVR 1 straipsnio 7 dalyje pateiktos 100 straipsnio naujos 3 dalies e punkto atžvilgiu yra įvykdytos išankstinės sąlygos.

               (2)

               Šveicarijos atžvilgiu šiuo sprendimu plėtojamos Šengeno acquis, apibrėžtos Europos Sąjungos, Europos bendrijos ir Šveicarijos Konfederacijos pasirašytame Susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (2), nuostatos, patenkančios į Tarybos sprendimo 1999/437/EB (3) 1 straipsnio G punkte nurodytą sritį, minėtą sprendimą siejant su Tarybos sprendimo 2004/849/EB (4) dėl to Susitarimo pasirašymo Europos Sąjungos vardu ir Tarybos sprendimo 2004/860/EB (5) dėl to Susitarimo pasirašymo Europos bendrijos vardu ir laikino tam tikrų nuostatų taikymo 4 straipsnio 1 dalimi,

         NUSPRENDĖ:
   1 straipsnis
   Sprendimo 2005/211/TVR 1 straipsnio 7 dalyje pateiktos 100 straipsnio naujos 3 dalies e punktas taikomas nuo 2006 m. kovo 31 d.
   2 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta Briuselyje, 2006 m. kovo 9 d.

            Tarybos vardu

            Pirmininkas

         J. PRÖLL

      (1)  OL L 68, 2005 3 15, p. 44.

      (2)  Tarybos dokumentas 13054/04, kurį galima rasti http://register.consilium.eu.int

      (3)  OL L 176, 1999 7 10, p. 31.

      (4)  OL L 368, 2004 12 15, p. 26.

      (5)  OL L 370, 2004 12 17, p. 78.


title: 2003 m. gruodžio 22 d. Tarybos Sprendimas dėl Europos bendrijos ir Baltarusijos Respublikos susitarimo dėl prekybos tekstilės gaminiais laikino taikymo

text:
Svarbus teisinis pranešimas

|

32003D0915

Oficialusis leidinys L 345 , 31/12/2003 p. 0150 - 0150

		Tarybos Sprendimas2003 m. gruodžio 22 d.dėl Europos bendrijos ir Baltarusijos Respublikos susitarimo dėl prekybos tekstilės gaminiais laikino taikymo(2003/915/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalies pirmąjį sakinį,atsižvelgdama į Komisijos pasiūlymą,kadangi:(1) Komisija Bendrijos vardu derėjosi dėl dvišalio susitarimo, kuriuo vieneriems metams pratęsiamas dabartinis dvišalis susitarimas ir protokolai dėl prekybos tekstilės gaminiais su Baltarusijos Respublika, taikant kiekybinius apribojimus, pakoreguotus atsižvelgiant į metinio augimo tempus ir Europos Sąjungos plėtrą.(2) Nustačius, kad dvišalis susitarimas galės būti patvirtintas vėliau, jis turėtų būti pasirašytas Bendrijos vardu.(3) Dvišalis susitarimas nuo 2004 m. sausio 1 d. turėtų būti taikomas laikinai, kol bus užbaigtos procedūros, būtinos jam sudaryti, nustačius, kad Baltarusijos Respublika taip pat jį laikinai taikys,NUSPRENDĖ:1 straipsnisNustačius, kad dvišalis susitarimas galės būti patvirtintas vėliau, Tarybos pirmininkas įpareigojamas paskirti asmenis, kurie įgaliojami Europos bendrijos vardu pasirašyti Europos bendrijos ir Baltarusijos Respublikos susitarimą pasikeičiant raštais, iš dalies pakeičiantį Europos bendrijos ir Baltarusijos Respublikos susitarimą dėl prekybos tekstilės gaminiais, parafuotą 1993 m. balandžio 1 d., su paskutiniais pakeitimais, padarytais Susitarimu pasikeičiant raštais, parafuotu 1999 m. lapkričio 11 d. (dvišalis susitarimas).2 straipsnisDvišalis susitarimas nuo 2004 m. sausio 1 d. taikomas laikinai, kol jis bus formaliai sudarytas, nustačius, kad Baltarusijos Respublika taip pat jį laikinai taikys [1].Dvišalio susitarimo tekstas pridedamas prie šio sprendimo.3 straipsnis1. Jei Baltarusija nesilaikytų savo įsipareigojimo, numatyto dvišalio susitarimo 2 punkto 5 papunktyje, 2004 m. kvota bus sumažinta iki 2003 m. kiekių.2. Sprendimas įgyvendinti šio straipsnio 1 dalį priimamas 1993 m. spalio 12 d. Tarybos reglamento (EEB) Nr. 3030/93 dėl bendrųjų tam tikrų tekstilės gaminių importo iš trečiųjų šalių taisyklių [2].4 straipsnisŠis sprendimas skelbiamas Europos Sąjungos oficialiajame leidinyje.Jis įsigalioja jo paskelbimo Europos Sąjungos oficialiajame leidinyje dieną.Priimta Briuselyje, 2003 m. gruodžio 22 d.Tarybos varduPirmininkasG. Alemanno[1] Diena, kurią įsigalios laikinas taikymas, bus paskelbta Europos Sąjungos oficialiojo leidinio C serijoje.[2] OL L 275, 1993 11 8, p. 1. Reglamentas su paskutiniais pakeitimais, padarytais Reglamentu (EB) Nr.138/2003 (OL L 23, 2003 1 28, p. 1).) 17 straipsnyje nustatyta tvarka.--------------------------------------------------


title: 2017 m. balandžio 27 d. Europos Parlamento sprendimas (ES) 2017/1716 dėl Eurojusto 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/312

         EUROPOS PARLAMENTO SPRENDIMAS (ES) 2017/1716
   2017 m. balandžio 27 d.
   dėl Eurojusto 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Eurojusto 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Eurojusto 2015 finansinių metų metinių ataskaitų kartu su Eurojusto atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Eurojustas įvykdė 2015 finansinių metų biudžetą (05873/2017 – C8-0056/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ir ypač į jo 208 straipsnį,

               —

               atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ir ypač į jo 36 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (5) 208 straipsnyje, ir ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0129/2017),

               1.

               pritaria Eurojusto 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 193.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 63, 2002 3 6, p. 1.

      (5)  OL L 328, 2013 12 7, p. 42.


title: 2014/171/ES: 2014 m. kovo 24 d. Tarybos sprendimas, kuriuo skiriamas Europos ekonomikos ir socialinių reikalų komiteto Danijai atstovaujantis narys

text:
27.3.2014

               LT

               Europos Sąjungos oficialusis leidinys

               L 91/48

      TARYBOS SPRENDIMAS

   2014 m. kovo 24 d.
   kuriuo skiriamas Europos ekonomikos ir socialinių reikalų komiteto Danijai atstovaujantis narys
   (2014/171/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Danijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Rikke EDSJÖ kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Niels LINDBERG MADSEN.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. kovo 24 d.

            Tarybos vardu

            Pirmininkas

         A. TSAFTARIS

      (1)  OL L 251, 2010 9 25, p. 8.